Lianbron

Lianbron er en svensk dramafilm fra 1965 regissert av Sven Nykvist. Hovedrollene spilles av Harriet Andersson og Folke Sundquist. En birolle spilles av Jack Fjeldstad.

 Handling 
Forskerparet John og Viveca Hedman kommer til en liten afrikansk by. Deres oppgave er å bekjempe malariaen i området. Viveca har svært motvillig blitt med ektemannen og føler at hun har blitt rykket opp fra sitt vante miljø. Når John i oppdragsøyemed er borte på rekordlange ekspedisjoner, føler Viveva ensomheten og vantrivselen enda sterkere.

Hun begynner å hate dette Afrika hvor hun tvinges til å bo. Viveca får ytterligere næring av en gammel reiseskildring fra det «mørkeste» Afrika. John vender tilbake fra sin seneste ekspedisjon for så å forulykke. I det øyeblikket begynner Viveca plutselig å se sakene i et annet lys. Hun bestemmer seg for å bli på stedet og føre Johns arbeid videre.

 Om filmen 

 Bakgrunn 
Manuset ble skrevet av Dagmar Edqvist etter en idé av Sven Nykvist. Nykvist vokste opp i Afrika som sønn av misjonærer. Han hadde lenge båret på idéen om å lage en film hvor han kunne gi uttrykk for sine egne barndomsopplevelser derfra. I filmen finnes også mer eller mindre direkte selvbiografiske innslag.

 Innspillingsfakta 
Filmen ble spilt inn høsten 1964 - med kompletterende opptak i mars 1965 - på misjons- og legestasjonen Muzana i Republikken Kongo.

 Rolleliste 
 Folke Sundquist - John Hedman, lege / Mattias Hedman, Johns far
 Harriet Andersson - Viveca Hedman, Johns hustru
 Mai Zetterling - Ruth Hedman, Johns mor
 Jack Fjeldstad - Eigil Thomsen, kaptein på elvebåten
 Ngoma Neziekoli	
 Jean-Jacques Hilaire	
 Poiti Paulin

 Referanser 

 Eksterne lenker 


Kategori:Filmer fra 1965
Kategori:Svenske dramafilmer
Kategori:Filmer lagt til Afrika
Kategori:Svenskspråklige filmer